《别墅芍药盛开沈公辟有诗见嘲次韵代柬》
宋代·陈棣

谁为东君得意忙，尚留红药殿群芳。
脸霞得酒生朝晕，衣翠笼纱弄晚妆。
剩馥倚风来蝶翅，残膏和露到蜂房。
惜花极力搜佳句，瘦损东阳笑沈郎。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。